Diari Oficial de la Generalitat Valenciana


Sumari del DOGV 3856, del 13-10-2000 (2000/8128)

RESOLUCIÓ de 22 de setembre de 2000, de la Secretaria General del Consell d'Universitats, per la qual s'assenyala la data en la qual se celebraran els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat de València (Estudi General) i la Universitat d'Alacant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3856

Data del DOGV
:   13-10-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8128


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 22 de setembre de 2000, de la Secretaria General del Consell d'Universitats, per la qual s'assenyala la data en la qual se celebraran els sortejos per a designar els vocals que integren les comissions que han de jutjar els concursos per a la provisió de vacants dels cossos docents universitaris de la Universitat de València (Estudi General) i la Universitat d'Alacant. [2000/F8128]
  
Convocades a provisió les places dels cossos docents universitaris que s'allisten en l'annex adjunt, i tot complint el que estableix l'article 6 del Reial Decret 1.888/1984, de 26 de setembre (Boletín Oficial del Estado de 26 d'octubre), l'article 1 del Reial Decret 1.427/1986, de 13 de juny (Boletín Oficial del Estado d'11 de juliol), i l'article 17.e) del Reial Decret 552/1985, de 2 d'abril (Boletín Oficial del Estado del 27), aquesta Secretaria General ha resolt:
  
Assenyalar la celebració dels sortejos corresponents a les places indicades en l'esmentat annex, i amb la finalitat de designar els membres de les comissions que han de ser elegits per aquest procediment, per al dia 23 d'octubre de 2000, a les 10.00 hores, com també realitzar aquests sortejos pel sistema aprovat per la Comissió Acadèmica del Consell d'Universitats en la sessió de 14 de juliol de 1995, de manera seqüencial, segons l'ordre en què s'indiquen en l'annex mencionat.
  
Aquests sortejos tindran lloc al Consell d'Universitats (Ciutat Universitària, sense número, 28276 Madrid).
  
Als efectes previstos en l'article 1 del Reial Decret 1.888/1984, de 26 de setembre, a partir de la data de la present resolució, es publicaran les relacions dels professors que participaran en els sortejos al Consell d'Universitats.
  
D'aquestes relacions i en el moment del sorteig s'exclouran aquells professors que:
  
- Pertanyen a la mateixa universitat a la qual corresponga la plaça.
  
- Hagen sigut designats per a formar part de la comissió titular per la universitat a què corresponga la plaça.
  
- Siguen aspirants i pertanyen a la mateixa àrea de coneixement a què corresponga la plaça.
  
Les reclamacions contra les referides relacions es formularan abans del dia 18 d'octubre de 2000, adreçades a la Secretaria General del Consell d'Universitats (Ciutat Universitària, sense número, 28757 Madrid).
  
En els concursos en què no hi haja suficients professores del cos i àrea de coneixement a què corresponga la plaça, cal ajustar-se al que s'estableix en l'article 1 del Reial Decret 1.427/1986, de 13 de juny, que modifica l'article 6.9 del Reial Decret 1.888/1984, de 26 de setembre.
  
Cosa que es comunica perquè se'n prenga coneixement i als efectes oportuns.
  
Madrid, 22 de setembre de 2000.- El secretari general: Vicente Ortega Castro.
  
Annex
  
Universitat de València (Estudi General)
  
Concurs convocat per la Resolució de la universitat de 12.01.2000 i BOE de 04.02.2000
  
Concurs número: 07. Número de sorteig: 41.378
  
Cos: catedràtic d'universitat
  
Àrea de coneixement: Mètodes d'Investigació i Diagnòstic en Educació
  
President titular: Sebastián Rodríguez Espinar
  
Vocal secretari titular: Francisco Mario de Miguel Díaz
  
Concurs convocat per la Resolució de la universitat de 18.05.2000 i BOE de 13.06.2000
  
Concurs número: 122. Número de sorteig: 41.379
  
Cos: professors titulars d'universitat
  
Àrea de coneixement: Medicina Preventiva i Salut Pública
  
President titular: Ramón Gálvez Vargas
  
Vocal secretària titular: Mª del Carmen Saiz Sánchez
  
Universitat d'Alacant
  
Concurs convocat per la Resolució de la universitat de 12.05.2000 i BOE de 02.06.2000
  
Concurs número: 832. Número de sorteig: 41.206
  
Cos: professors titulars d'universitat
  
Àrea de coneixement: Dret Internacional Privat
  
President titular: José Luis Iglesias Buhigues
  
Vocal secretari titular: Manuel Desantes Real
  
Concurs número: 831. Número de sorteig: 41.207
  
Cos: professors titulars d'escola universitària
  
Àrea de coneixement: Dret Financer i Tributari
  
President titular: M. Teresa Soler Roch